ખરેખર કેવી અજીબ વાત છે નહીં ? આપણે રૂબરૂ કદી મળ્યા નથી પણ છતાં તું સાથે છો એવી સોડમ મારા શ્વાસે શ્વાસમાં હજુ આવે છે, મારું રોમ રોમ તારી નિકટતાનું પ્રતિબિંબ આપે છે, મારી આંખોમાં તારી તસ્વીર હજુ પણ વસે છે અને એ તસ્વીર જે મારા હૃદયમાં છે કેમકે એ સમયે તો મેં તને કદી જોઈ પણ ન હતી(તસ્વીરમાં પણ નહીં.) તારી આ તસ્વીર જે આજે પણ મારી આંખોમાં વસે છે. નાજુક ને નમણી છોકરી , મીડીયમ સાઈઝના વાળ, ઘઉંવર્ણો ચહેરો અને એમાં નશીલી આંખો, મીડીયમ સાઈઝના સ્તનનો ઉભાર જે શરીરને એક યોગ્ય આકાર આપે છે, પાતળી કમર, હિરણ જેવા પગ ! ઘાયલ તો ફક્ત તારી તસ્વીર મારા મનમાં જ કરી આપે છે. એમાં પણ મારી કલ્પનામાં તું જ્યારે સાડી પહેરીને આવી હતી એ દિવસે તો હું જાણે તારી ખુશ્બુમાં જ ખોવાઈ ગયો હતો.